《白马篇》
南北朝·徐悱

妍蹄饰镂鞍，飞鞚度河干。少年本上郡，遨游入露寒。

剑琢荆山玉，弹把随珠丸。闻有边烽息，飞候至长安。

然诺窃自许，捐躯谅不难。占兵出细柳，转战向楼兰。

雄名盛李霍，壮气能彭韩。能令石饮羽，复使发冲冠。

要功非汗马，报效乃锋端。日没塞云起，风悲胡地寒。

西征馘小月，北去脑乌丸。报归明天子，燕然石复刊。

作者简介：（?—524）南朝梁东海郯人，字敬业。徐勉次子。幼聪敏能文，起家著作佐郎，转太子舍人，掌书记。累迁晋安内史。